Rudaki

miniatyr|Rudaki på tadsjikisk minnemynt
miniatyr|Rudakis grav i Panjakent
Abu Abdillah Jafar Rudaki (født 858, død 940) var en persisk poet som i dag er nasjonalpoet i Tadsjikistan. Han går for å være «den persiske diktnings far». Eldre stavemåte av hans navn er Rudagi.

 Biografi 
Hvor Rudaki egentlig ble født eller kommer fra, er uklart. Noen kilder hevder Rudaki ble født i en landsby nær Samarkand mens han ifølge andre ble født i Rudak, en landsby i en sogdisk provins i den vestlige delen av Tadsjikistan. Rudaki blir ansett som den moderne persiske litteraturens far, og det sies at han skal ha skrevet over en million vers.Jan Rypka, History of Iranian literature, 144. I dag finnes kun fragmenter og deler av hans dikt, da mye har gått tapt og forsvunnet, blant annet Rudakis persiske oversettelse av den indiske fabelboken Kalila og Dimna.

Rudaki skrev innenfor alle de persiske diktsjangrene, qaside, ghazal og masnavi. Rudakis ghazal la grunnlaget for khurasanisk panegyrikk. Rudaki beskrives  ofte som en lystig og optimistisk poet som også var sanger og musikant. Hans dikt handlet ofte om liv og lykke, men også kjærlighet og, eller til, vin. 

Rudaki var hoffpoet under den samanidiske kongen Nasr II i Bukhara. Han skal ha hatt to hundre slaver, og han måtte ha hundre kameler for å bære sin bagasje.Edward G. Browne, A Literary History of Persia, 456.

Det sies  at Rudaki skal ha vært født blind, på den andre siden hevdes det at Rudaki ble gjort blind senere fordi han var ismailitt og tilhørte sjusekten innen sjiaislam. Andre påstår han kunne se med henvisning til hans dikt.  

Rudakis storhetstid synes å være basert på at han var ismailitt, i tillegg til sitt talent. Men da vesiren Abu'l-Fadl Balami falt, forsvant også støtten for ismailittene som videre førte til Rudakis fall. Rudaki er mer sitert i Asadis Loghato’l-Fors enn noen av de gamle poetene.

 Referanser 

 Litteratur 
 Jan Rypka, History of Iranian Literature, Reidel Publishing Company. 1968 
 E.G. Browne. Literary History of Persia, 4 volumes, Iranbooks, 1998.

 Eksterne lenker 
 Rudaki, en biografi av professor Iraj Bashiri, University of Minnesota. 
 Rudaki Iranian Yellow Pages

Kategori:Iranske forfattere
Kategori:Tadsjikere
Kategori:Persiskspråklige forfattere
Kategori:Fødsler i 858
Kategori:Dødsfall i 940
Kategori:Iranistikk